Fotomontaj
Fotomontaj (qadimgi yunoncha: φῶς, bosh kelishikda qadimgi yunoncha: φωτός — yorugʻlik va fransuzcha: montage — koʻtarish, oʻrnatish, yigʻish) turli fotografik qismlardan tashkil topgan tasvirni yaratish jarayonidir. Fotomontaj plakatlar, reklamalar, karikaturalar va h. k.larni tayyorlashda keng qoʻllaniladi. Fotomontaj yoki kollaj uni shu nom bilan ham atashadi, fotografiya yuzaga kelgandan soʻng rivojlana boshladi. Mashxur fotomontaj namunalaridan biri Oskar Gustav Reylanderning 1857 yilda yaratilgan „Hayotning ikki koʻrinishi“ deb nomlangan ishidir. Bu sanʼatning ilk namunalari yillar mobaynida va mashaqqatli mehnat jarayonida yaratilgan. Biroq texnologiyalar muttasil rivojlandi va hozirgi kunda ham raqamli fotografiya va koʻplab kompyuter fototahrir programmalari tufayli kollaj tayyorlash jarayoni yanada soddalashdi. Fotomontaj tayyorlash jarayonidagi eng qiyini ranglarni va yorqinlikni tanlash, aloxida qismlarni masshtabini aniqlash va ularni tasvirda tekislashdir. Umuman axamiyatga ega boʻlmagan qarama-qarshilik ham kuzatuvchi nigohiga tezda tashlanishi va fotomontajni bildirib qoʻyishi mumkin. Fotomontajni nafaqat profissionallar balki oddiy odamlar ham qoʻllashlari mumkin. Uning yordamida yaqinlarga sovgʻa qilish mumkin boʻlgan orginal suratlar yaratsa boʻladi. Buning uchun asosiysi fantaziyani ishga solish kerak va uning parvozi har bir kishi bunday kuchli asbobni oʻz soxasida qoʻllash imkonini beradi.